“เงินบาท” เปิดแข็งค่า 34.80 บ. แนะผู้นำเข้าซื้อสกุลตปท. ปิดความเสี่ยง
“เงินบาท” วันนี้ (2 ธ.ค.) เปิดแข็งค่า 34.80 บ. แนะผู้นำเข้าซื้อเงินตราต่างประเทศเพื่อป้องกันความเสี่ยง ส่วนส่งออกขายเงินตราต่างประเทศที่ระดับเหนือ 35 บ./ดอลลาร์
“เงินบาท” วันนี้ (2 ธ.ค.) เปิดแข็งค่า 34.80 บ. แนะผู้นำเข้าซื้อเงินตราต่างประเทศเพื่อป้องกันความเสี่ยง ส่วนส่งออกขายเงินตราต่างประเทศที่ระดับเหนือ 35 บ./ดอลลาร์
2 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้เปิดตลาด 34.80 บาท/ดอลลาร์ แข็งค่าจากราคาปิดตลาดเมื่อวานที่ระดับ 34.90 บาท/ดอลลาร์
สำหรับดัชนีดอลลาร์สหรัฐเมื่อเทียบกับตะกร้าสกุลเงินดิ่งลงแตะจุดต่ำสุดรอบ 16 สัปดาห์ในวันพฤหัสบดี หลังจากรัฐบาลสหรัฐรายงานว่า ปริมาณการจับจ่ายใช้สอยของผู้บริโภคสหรัฐพุ่งขึ้นอย่างแข็งแกร่งในเดือนต.ค. แต่อัตราเงินเฟ้อชะลอตัวลง โดยรายงานดังกล่าวช่วยสนับสนุนการคาดการณ์ที่ว่า อัตราดอกเบี้ยของธนาคารกลางสหรัฐ (เฟด) ใกล้ที่จะแตะจุดสูงสุดของวัฏจักรแล้ว
โดยมองกรอบค่าเงินบาทวันนี้ เคลื่อนไหวช่วง 34.70- 35.00 บาท/ดอลลาร์
ทั้งนี้แนะผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 35 บาท/ดอลลาร์